b'\n_START_ARTICLE_\n\xc4\x8cabar\n_START_SECTION_\nLega\n_START_PARAGRAPH_\nNaselje v severnem delu Gorskega kotarja le\xc5\xbei ob Slovensko-Hrva\xc5\xa1ki dr\xc5\xbeavni meji in regionalni cesti Delnice-Crni Lug-Babno Polje (SLO) v dolini reke \xc4\x8cabranke na nadmorski vi\xc5\xa1ini 514 m okoli 40 km severozahodno od Delnic. Obkro\xc5\xbeen je z gozdovi\n_START_SECTION_\nZgodovina\n_START_PARAGRAPH_\n\xc4\x8cabar je ustanovil hrva\xc5\xa1ki ban Peter IV. Zrinski, ko je leta 1651 postavil \xc5\xbeelezarski in kova\xc5\xa1ki obrat, da bi izkoristil le\xc5\xbei\xc5\xa1\xc4\x8da limonita, ki so se nahajala v okoli\xc5\xa1kih gozdovih. V srednjem in zgodnjem novem veku se je podro\xc4\x8dje \xc4\x8cabra nahajalo v posesti plemi\xc5\xa1kih dru\xc5\xbein Frankopanov in Zrinskih. Kot naselje se \xc4\x8cabar v starih listinah prvi\xc4\x8d omenja v urbarju Petra IV. Zrinska leta 1642. Po postavitvi \xc5\xbeelezarskih obratov je to vplivalo na novo naseljevanje predvsem prebivalcev iz Kranjske pokrajine ter na hitrej\xc5\xa1i gospodarski razvoj naselja. Po zlomu zrinsko-frankopanske zarote \xe2\x80\x94 Peter IV. Zrinski se je skupaj s svakom Krstom II. Frankopanom zapletel v neuspelo zaroto proti dunajskemu dvoru, oba so nato leta 1671 usmrtili \xe2\x80\x94 posest Zrinskih v \xc4\x8cabru pa je pripadala Ogrski, od leta 1692 pa Avstriji. Leta 1711 so bili po po\xc5\xbearu obrati zelo po\xc5\xa1kodovani, delo se je v zmanj\xc5\xa1anem obsegu nadaljevalo po letu 1719. V kraju stojijo \xc5\xbeupnijska cerkev Antun Padovanski postavljena leta 1663 s kapelicami kri\xc5\xbeevega pota,  dvorec Zrinskih z etnolo\xc5\xa1ko in lovsko zbirko in dvorec dru\xc5\xbeine Paravi\xc4\x87 iz 19. stoletja.'